OMUKADDE azaala muganzi wange ansibisizza okumala wiiki nnamba mu kaduukulu ng’agamba nti nnafunyisa muwala we olubuto nga tanneetuuka, kyokka ng’amazima muwala we wa myaka 19.
Nkoze kyonna ekisoboka okulaba nga tussa kimu naye akyeremye kyokka nga muwala we mmwagala ebyaddala era ndi mwetegefu okubeera naye olubeerera. Mu kiseera kino ali lubuto nga twesunga kubuusa bbebi waffe.
Nze Ivan Kisitu, mbeera Namuwongo. Nnaakava mu kkomera oluvannyuma lwa maama anzaalira omumbejja okunsibisa ng’agamba nti nnafunyisa omwana we olubuto nga wa myaka 17.
Kino no kyansibisizza ne nsula mu kaduukulu ka poliisi e Kisugu okumala wiiki nnamba nga mbonaabona.
Mbadde n’omuwala ono nga twagalana okumala emyaka ebiri era mbadde mmulabirira bulungi.
Olwa kkeya gye nnali mmuwa yafuna olubuto ng’ayagala kunzaalira . Wabula gye buvuddeko, yalwala omusujja n’ansaba mmukkirize addeyo kko ewaabwe mu bakadde be e Nateete nange kye nnakkiriza.
Kyanneewuunyisizza abapoliisi okunnona ewange nti balina kye banneetagisa era olwatuuse ku poliisi ne bandagira nkole sitetimenti.
Wano maama we we yaviiriddeyo n’ang’amba nti agenda nkunsiba lwa kusobya ku muwala we atanneetuuka.
Mba kyawakana nti mukyawala wange mukazi mukulu omuwala yennyini kwe kumuleeta n’agamba nti alina emyaka 17.
Kino kyannuma naye nga sirina kya kukola ne bansiba.
Oluvannyuma lw’ennaku ssatu nga abapoliisi bamaze okukakasa nti omuwala mukulu baasaba maama we akkirize mbeere n’omuwala era akomye okweyingiza mu by’amaka gaffe.
Wano we bannyimbulira ne batusaba tuteese ne maama w’omuwala. Bwe nnabuuzizza mukyala wange kiki ekyabaddewo okutuuka okulimba nti alina emyaka 17 kwe kuntegeeza nti maama we ye yamukase okukyogera ng’ayagala bansibe.
Kankozese akakisa ka Bukedde kano ke nfunye nsabe maama annyambe buyambi anzikirize nange mbeere mwana we olw’ensonga nti muwala we ali lubuto lwange, anjagala ate nange mmwagala. Tukkirize tubeere ffembi ku lw’obulungi bwa laavu yaffe.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn